บาทเปิด 33.30 บาทต่อดอลลาร์  แนวโน้มแข็งค่า
บาทเปิด 33.30 บาทต่อดอลลาร์  แนวโน้มแข็งค่า
16 ส.ค. 2561

เงินบาทเปิดตลาด 33.30 บาทต่อดอลลาร์  แนวโน้มแข็งค่าหลังดอลล์อ่อน มองกรอบวันนี้ 33.25-33.35บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.30 บาท/ดอลลาร์ จากเย็นวานนี้ที่ปิดตลาดที่ 33.33 บาท/ดอลลาร์
"ล่าสุดมีแรงไล่ซื้อยูโร ส่งผลให้ดอลลาร์อ่อนค่าลงเมื่อเทียบกับทุกสกุลรวมทั้งค่าเงินบาท ล่าสุดค่าเงินบาทอยู่ที่33.27..ด้านตัวเลขยอดค้าปลีกของสหรัฐฯเมื่อคืนนี้ออกมาดีกว่าคาด"นักบริหารเงิน กล่าว         
ทั้งนี้ ประเมินกรอบการเคลื่อนไหวของเงินบาทวันนี้ไว้ที่ 33.25-33.35 บาท/ดอลลาร์ โดยคืนนี้จะมีตัวเลขจำนวนผู้ขอรับสวัสดิการว่างงานรายสัปดาห์ของสหรัฐฯ แต่คาดว่าไม่น่าจะกระทบตลาดเท่าใดนัก
"ดูเหมือนตลาดจะคลายกังวลประเด็นของตุรกีแล้ว และกลับมาวิตกกังวลเรื่องสงครามการค้าอีกครั้ง"นักบริหารเงิน กล่าว